
ROMÂNIA
JUDEȚUL TIMIȘ
P R I M A R U L
COMUNEI RACOVIȚA

Nr. 1481 din 06.04.2026


                                     REFERAT DE APROBARE
la proiectul de hotărâre privind aprobarea 
Agendei culturale și de tineret pe anul 2026
Inițiator: primarul comunei Racovița, Valentin-Alexandru CATRINOI

1. Fundamentare
În exercitarea atribuțiilor prevăzute de Codul administrativ și având în vedere necesitatea promovării valorilor culturale, a implicării active a cetățenilor – în special a tinerilor – în viața comunității, se impune stabilirea unei agende clare de evenimente pentru anul 2026, adaptată specificului local și resurselor disponibile.
Agenda culturală și de tineret reprezintă un instrument strategic prin care autoritatea publică locală susține:
· păstrarea și promovarea identității culturale locale;
· implicarea tineretului în viața comunității;
· coeziunea socială prin participarea intergenerațională la manifestări culturale și tradiționale;
· dezvoltarea unui calendar predictibil de evenimente, corelat cu bugetul local.
2. Conținutul Agendei
Agenda propusă pentru anul 2026 include următoarele evenimente:
· Rugile locale din Hitiaș, Căpăt, Drăgoiești, Ficătar, Sârbova și Racovița – evenimente tradiționale de importanță majoră pentru identitatea culturală locală;
· Ziua Copilului – dedicată celor mai tineri membri ai comunității;
· Balul Pensionarilor – eveniment de omagiere și socializare pentru seniorii comunei.
Pentru fiecare dintre aceste evenimente sunt stabilite perioadele estimate de desfășurare și sumele propuse pentru organizare, astfel încât planificarea bugetară și logistică să se realizeze din timp și în mod transparent.
3. Cadru legal
Proiectul de hotărâre are la bază următoarele prevederi legale:
a) art. 120 alin. (1) și art. 121 alin. (1) și alin. (2) din Constituția României, republicată;
b) art. 3 din Carta Europeană a Autonomiei Locale, adoptată la Strasbourg la 15 octombrie 1985, ratificată prin Legea nr. 199/1997;
c) art. 7 alin. (2) din Legea nr. 287/2009 privind Codul civil, republicată, cu modificările și completările ulterioare;
d) art. 3 alin. (2), art. 31, art. 40-49 și art. 80-83 din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;
e) art. 129 alin. (7) lit. d) și e) din Ordonanța de urgență a Guvernului nr. 57/2019 privind Codul administrativ, cu modificările completările ulterioare.
4. Impact bugetar și administrativ
Sumele propuse pentru fiecare eveniment sunt reflectate în anexă și vor fi incluse în bugetul pentru anul 2026. În funcție de execuția bugetară, primarul poate dispune, prin dispoziție, ajustări privind ordinea, desfășurarea sau finanțarea evenimentelor.
Responsabilitatea pentru implementare revine aparatului de specialitate din cadrul Primăriei comunei Racovița, în colaborare cu instituții partenere, asociații culturale sau alte entități implicate în organizare.
5. Propunere finală
Având în vedere cele expuse mai sus, supun spre dezbatere și aprobare Consiliului Local al comunei Racovița proiectul de hotărâre privind aprobarea Agendei culturale și de tineret pe anul 2026, în forma prezentată, cu anexa aferentă.
Anticipând solicitudinea dumneavoastră, vă mulțumesc și vă rog să primiți, stimați consilieri locali, expresia întregii mele considerații. 

PRIMARUL COMUNEI RACOVIȚA,
Valentin-Alexandru CATRINOI

